ZARGIN KARKATAR DA KUDADE: Amurka za ta iya daure mai Kamfanin 'Air Peace' shekaru 105 - Premium Times Hausa
You are at:Home»Manyan Labarai»ZARGIN KARKATAR DA KUDADE: Amurka za ta iya daure mai Kamfanin ‘Air Peace’ shekaru 105
ZARGIN KARKATAR DA KUDADE: Amurka za ta iya daure mai Kamfanin ‘Air Peace’ shekaru 105
Bi Ashafa Murnai a kan	 November 27, 2019 Manyan Labarai
Bincike ya tabbatar da cewa idan har kotun kasar Amurka ta kama shugaban kamfanin sufurin jirage na Air Peace, Allen Onyema da laifin harkallar dala milyan 21 da ta ke tuhumar sa, to zai iya shafe shekaru 105 a kurkuku, idan ya na da tsawoncin rai.
Amma kuma caje-cajen da aka yi wa Shugabar Kula da Harkokin Kudade da tsare-tsare, Ejiroghene Eghagha, bai kai na shugaban Air Peace din ba, wa’adin za ta iya kwashew a kurkuku ba zai kai na ogan ta Onyema ba.
Daga cikin binciken da ake yi musu, tuni Amurka ta kwace asusun ajiyar kudaden Onyema a bankin Amurka da Canada, kwatankwacin naira bilyan biyar.
Da ya ke adadin tsawon daurin da ake yi wa wanda aka kama da harkallar kudade a Amurka kan kai har shekaru 30, to hakan na nufin Onyema zai iya fuskantar daurin shekaru 90 na harkallar kudade.
Sai dai kuma da ya ke daurin duk a lokaci daya zai tafi, to tsawon shekarun da zai iya shafewa a daure ba za su wuce 30 ba kenan .
Yayin da Onyema ya karyata zargin da Amurka ke masa, a nan Najeriya kuma lauyoyin sa sun shigar da kara, sun a neman kotu ta hana duk wani yunkuri da za iya yi nan gaba domin a kama Onyema a mika shi Amurka.
Can a Amurka kuma, tuni tun a ranar 19 Ga Nuwamba, jami’an gabatar da masu laifi a gaban alkali a Amurka sun samo sammace daga kotu, mai nuna cewa duk inda aka ga Onyema shi da Eghagha a cikin Amurka, to a damke su kawai.
El-Rufai na mulkin Kaduna kamar wata karamar Najeriya – Inji Obasanjo
KARIN ALBASHI: Kungiyar Kwadago ta ba gwamnoni wa’adin nan da 31 Ga Disamba
Ayyuka za mu yi da dala bilyan 22.7 wadda za mu ciwo bashi – Gwamnatin Tarayya